Monparnasas

Monparnasas () – Prancūzijos sostinės Paryžiaus 53–čiasis administracinis kvartalas, įeinantis į miesto XIV (Observatorijos) apygardą. Išsidėstęs Senos upės kairiajame krante, apie Monparnaso ir Raspalio bulvarus.

 Pavadinimas 
Monparnaso pavadinimas kilęs iš graikų mitologijoje žinomo kalno () Parnasą – mūzų buveinės. Vietovardis atsirado dar XVII a., kai studentai iš gretimo Lotynų kvartalo rinkdavosi ant iškilios kalvos miesto pakraštyje ir šioje vietoje deklamuodavo eilėraščius.

Iš miesto katakombų ir kalkakmenio kasyklų suvežtų atliekų supilta kalva buvo dabartinės Pablo Pikaso aikštės vietoje ir 1760 m. nukasta. Pats Monparnasas 1860 m. buvo įjungtas į Paryžiaus administracinę sudėtį.Les anciennes communes et l’annexion de 1860. (Paryžiaus istorinis atlasas, (fr)) // paris-atlas-historique.fr

 Istorija 
200px|thumb|Kavinė La Closerie des Lilas () 1909 m. Į ją po Antrojo pasaulinio karo rinkdavosi išeiviai iš Lietuvos pasidalinti žiniomis apie tėvynę.PrLB istorija // lietuviai.fr
Pirmoji gatvė rajone atsirado apie 1700 m. ir ėjo kalvos viršumi, jungdama St. Germaint ir St. Jackgues miesto dalis. Apie 1790 m. ji pavadinta Boulevard du Montparnasse vardu.Paris 1790 (Verniquet) // perso.numericable.fr 

1785–1790 m. į pietus nuo šio bulvaro ėjo muitinės riba ir, norint į jį ir į miesto centrą įvežti prekes, tekdavo sumokėti mokėsčius.J.-L.-G.-B. Palaiseau. Barrière du Montparnasse (1819) // catalogue.bnf.fr/ Tuo pačiu Monparnasas pateko į teritoriją su brangesnėmis prekėmis, t. y. turtingesnių gyventojų rajoną. Muitinės postas stovėjo šiandieninės Rue Montparnasse gatvės vietoje. Pamažu statėsi gyvenamieji namai, kūrėsi įstaigos. Taip 1804 m. Rue Notre Dame des Champs gatvėje atsidarė katalikiška mokykla, 1822 m. tapusi Stanislovo kolegija (Collège Stanislas; pavadinta Prancūzijos karaliaus Liudviko XVIII prosenelio ATR valdovo bei Lotaringijos kunigaikščio Stanislovo Leščinskio vardu ir veikianti iki šiol).Collège Stanislas Paris // www.stanislas.frXavier Girard. Plan de la ville de Paris (1830) // catalogue.bnf.fr

1840 m. pagrindinis bulvaras buvo rekonstruotas, jame pastatyti suoliukai ir įrengtas dujinis gatvės apšvietimas – paryžiečiams Monparnasas tapo patraukliu rajonu. Tuo pačiu metu jame pastatyta pirmoji geležinkelio stotis, kuri netrukus tapo per maža, tad 1852 m. atidaryta nauja. Atelier Parisien d’Urbanisme. Montparnasse. Analyse et diagnostic du quartier de la gare Montparnasse. // www.apur.org

Nuo 1830 m. į Monparnasą ėmė keltis dailininkai, šalia savo gyvenamo būsto jie steigdavo ir nedideles dirbtuvėles. 1881 m. Filippo Colarossi atidarė pirmąją privačią dailės akademiją, joje dėstė tokie žymūs menininkai kaip Polis Gogenas, mokėsi Alfonsas Mucha ir kt. talentingi dailininkai. 1889 m. Pasaulinė paroda suaktyvino įvairių šalių intelektualų ir menininkų persikėlimą Paryžiun, daugelis jų kūrėsi Monparnase. Didžiausią patrauklumą kvartalas pasiekė apie 1920 m., tas klestėjimo laikotarpis į istoriją įėjo „išprotėjusių metų“ () vardu. Rašytojai ir tapytojai, skulptoriai ir kompozitoriai Monparnase atrado kūrybišką atmosferą ir prieinamas būsto kainas. Jie rinkdavosi ir aptarinėjo savo kūrybinius planus kavinėse „Le Dôme“, „La Closerie des Lilas“, „La Rotonde“, „Le Select“ ir „La Coupole“. Visos jos koncentravosi apie Vavino (dab. Pablo Pikaso) aikštę ir sėkmingai tebeveikia šiandieną. Rinkdavosi ne tik menininkai, bet ir politiniai emigrantai, kurių po Pirmojo pasaulinio karo itin pagausėjo.

Antrojo pasaulinio karo metais Paryžių okupavo nacistinės Vokietijos Vermachtas, emigrantai ir iš meno pragyvenantys paryžiečiai buvo priversti palikti miestą, slapstytis ir apriboti savo veiklą. Daug dailininkų kūrinių buvo sunaikinti arba išblaškyti ir pasklido po visą pasaulį. Pokaryje Monparnasas jau nebepakilo iki savo buvusios šlovės viršūnės.

 Įžymybės 
 1886 m. iškilęs Monparnaso teatras su populiaria kavine pirmajame aukšte.Théâtre Montparnasse (fr) Veikia dar vienas teatras – Théâtre de Poche, su pačia mažiausia Paryžiuje žiūrovų sale (60 vietų).Théâtre de Poche-Montparnasse (fr) Be to, lankytojus kviečia šeši kinoteatrai, tarp jų ir didžiausias mieste.
 1667 m. Liudviko XIV (Karaliaus Saulės) įstegta observatorija, davusi pavadinimą ir miesto XIV apygardai.Observatoire de Paris (fr) Taip pat galima apžiūrėti keletą muziejų.
 Prie Danfer–Rošro () metro stotelės esantis įėjimas į Paryžiaus katakombas su šešiais milijonais palaidotų miestiečių (į požemius įleidžiamos tik organizuotos ekskursantų grupės).The Paris catacombs (en)
 Nuo 1902 m. veikiantis dailininkų bendrabutis „Avilys“ ().La Ruche (fr) // laruche-artistes.fr
 Darbininkams skirta katalikiška bažnyčia Église Notre-Dame-du-Travail de Paris, savo vidumi kiek primenanti pramoninį cechą.Église Notre-Dame-du-Travail de Paris (fr) // www.notredamedutravail.net
 1969 m. iškilęs aukščiausias Paryžiaus dangoraižis „Monparnaso Bokštas“ (La Tour Montparnasse) su apžvalgos aikštele. Šis statatinys, paryžiečių nuomone, sudarkė miesto erdvę, todėl miesto valdžia daugiau tokių daugiaaukščių statyti nebeleidžia.La Tour Montparnasse (en) // www.tourmontparnasse56.com/en/
 Istorinės Monparnaso kapinės su Prancūzijos ir pasaulio įžymybių kapavietėmis.
 Monparnaso geležinkelio stotis (), liūdnai pagarsėjusi 1895 m. avarija, kai iš antro aukšto į priestočio aikštę nuriedėjo garvežys su vagonais. Laimė, niekas nežuvo ir nebuvo sunkiai sužeistas. Article de La Nature, 9 novembre 1895 (fr) // cnum.cnam.fr/

 Išnašos 

 Nuorodos 
 Monparnasas nuotraukose (fr)
 Paryžiaus XIV apygardai skirta internetinė svetainė (fr)

Kategorija:Paryžiaus kvartalai